**ՀԻՄՆԱՎՈՐՈՒՄ**

**«ՏԵՂԵԿԱՏՎԱԿԱՆ ՏԵԽՆՈԼՈԳԻԱՆԵՐԻ ԲՆԱԳԱՎԱՌՈՒՄ 2022 ԹՎԱԿԱՆԻՆ** **ԼԱՎԱԳՈՒՅՆ ՈՒՍԱՆՈՂՆԵՐԻՆ ԿՐԹԱԿԱՆ ՄՐՑԱՆԱԿՆԵՐ ՇՆՈՐՀԵԼՈՒ ՎԵՐԱԲԵՐՅԱԼ» ՎԱՐՉԱՊԵՏԻ ՈՐՈՇՄԱՆ ՆԱԽԱԳԾԻ ԸՆԴՈՒՆՄԱՆ**

1. **Անհրաժեշտությունը**

Վարչապետի որոշմաննախագծի ընդունման անհրաժեշտությունըբխում է «Հայաստանի Հանրապետության պետական մրցանակների մասին» օրենքի 9-րդ հոդվածի 1-ին մասի պահանջից:

1. **Ընթացիկ իրավիճակը և կարգավորման նպատակը**

Տեղեկատվական տեխնոլոգիաների բնագավառում կրթական մրցանակների շնորհման հանձնաժողովի 24.06.2022 թ. նիստի թիվ 2 արձանագրությամբ հաստատվել է ՏՏ ոլորտում կրթական մրցանակներ ստացած ուսանողների ցանկը՝ ըստ կրթական հաստատություների, անվանակարգերի, մրցանակների և պարգևատրման չափի:

ՀՀ կառավարության 2022 թվականի մայիսի 13-ի N 675-Ն որոշմամբ կրթական մրցանակներ են սահմանվել Տեղեկատվական տեխնոլոգիաների բնագավառում, որը մինչ այդ չի եղել:

Վարչապետի որոշմաննախագծի ընդունման նպատակը ՀՀ կառավարության 2022 թվականի մայիսի 13-ի N 675-Ն որոշմամբ հաստատված «Տեղեկատվական տեխնոլոգիաների բնագավառում կրթական մրցանակների շնորհման և հանձնման» կարգի 6-րդ կետի 1-ին ենթակետի դրույթի ապահովումն է, ըստ որի՝ յուրաքանչյուր տարի Տեղեկատվական տեխնոլոգիաների բնագավառում կատարվելու է մրցանակաբաշխություն:

1. **Նախագծի մշակման գործընթացում ներգրավված ինստիտուտները և անձինք**

ՀՀ կրթության, գիտության, մշակույթի և սպորտի նախարարություն,

«Սինոփսիս Արմենիա» փակ բաժնետիրական ընկերություն

Կրթության, գիտության, մշակույթի և սպորտի նախարարի 2022 թվականի հունիսի 3-ի N 1065-Ա/2 հրամանով ստեղծված Տեղեկատվական տեխնոլոգիաների բնագավառում կրթական մրցանակների շնորհման հանձնաժողով:

1. **Ակնկալվող արդյունքը**

Նախագծի ընդունման արդյունքում կապահովվի բարձր առաջադիմություն ունեցող և ՏՏ ոլորտի տարբեր նորարարական աշխատանքներին (մրցույթներ, տպագրված հոդվածներ) մասնակցություն ունեցած ուսանողների և ասպիրանտների մրցանակների տրամադրման գործընթացի ապահովումը, ինչը կնպաստի կրթության որակի բարձրացմանը:

1. **Այլ տեղեկություններ (եթե այդպիսիք առկա են)**

Նախագծի ընդունման դեպքում պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացումների կամ նվազեցումների մասին տեղեկանքի լրացման անհրաժեշտությունը բացակայում է, քանի որ պետական կամ տեղական ինքնակառավարման մարմինների բյուջեներում ծախսերի և եկամուտների էական ավելացումներ կամ նվազեցումներ չեն նախատեսվում։

1. **Կապը ռազմավարական փաստաթղթերի հետ.**

Որոշման նախագիծը չի բխում ռազմավարական փաստաթղթերից: